One Direction

One Direction adalah grup panyanyi lalakian matan Inggris-Irlandia nang tatawas di London matan tahun 2010. Grup ngini ba'anggutaakan Niall Horan, Liam Payne, Harry Styles, wan Louis Tomlinson. One Direction dikuntrak ulih Syco Records, labal rakaman ampun Simon Cowell, imbah jadi juara katiga dalam turai pancarian bakat The X Factor musim ka-7 matan tahun 2010. Imbah bajaya di Inggris, One Direction dikuntrak ulih labal rakaman matan Amirika Utara, Columbia Records, matan tahun 2011.

Matan bulan Nupimbir 2011, One Direction mangaluarakan album panambaian bubuhannya nang bajudul "Up All Night". Album ngitu manjadi album lawan panjualan pahancapnya matan tahun 2011 di Inggris. Matan tahun nang sama, di Amirika Sarikat, album bubuhannya bajaya jua ba'andak di pusisi pa'atasan Billboard 200. "Up All Night" manguasai sapuluh ganal UK Singles Chart lawan singgal panambaian "What Makes You Beautiful". Liwat singgal ngini, One Direction bahasil mamanangakan Best British Single (singgal Britania Raya pambaiknya) di turai BRIT Awards tahun 2012. One Direction bajaya jua manjual singgal ngitu sacara digital lawan tutal unduhan sabanyak 2.060.303. Album kadua bubuhannya nang bajudul "Take Me Home" dirilis matan tanggal 12 Nupimbir 2012. Samantara ngitu, tur dunia One Direction di'adaakan matan tahun 2013. Tur ngini dimulai matan kuta-kuta di Inggris wan Irlandia imbahnya dilanjutakan ka nagara-nagara di Amirika Utara wan Australia.

Diambil Matan